**Macazul**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubirea mea, în veacul fără veste

scăldat acum de-al timpului talaz,

te-am întâlnit la margini de poveste,

nebănuind al sorților macaz.

Umblam năuc spre grote și abisuri

încrezător în tot ce-aveam să fac

și nu credeam că ale mele visuri

mă vor mușca cu colți de vârcolac.

Am alergat spre singura ieșire

ce soarta mi-a aprins-o în priviri

Și-am leșinat lovit de fericire

și de speranța unor noi trăiri.

M-am îndreptat spre marea infinită

să-i prind în pumni tăria unui val,

să-i sorb interna taină arvonită

doar celor care-o gustă abisal.

M-am înecat cu stropi de izoteric

ce-mi prezentau ai mării condamnați-

Bieți mateloți căzuți în intuneric,

sirenelor păgâne arondați.

Am refuzat a mării condamnare

să mă iubească din interior

Și în plămâni, c-un aer de schimbare,

pornit-am iar prin viață călător.

Spre munți m-a îndreptat a vieții cale

și am urcat în mine tot mai sus

tot căutând izvorul cu urale

să îmi deschidă uși de nepătruns.

Dar am atins doar vânt și neputință

când am văzut că viața s-a oprit

și că doar piatra mai jura credință

acelui munte, singur, neclintit.

Mi-am întrebat interna mea menire

dacă-mi doresc regat de zeități

și-un cântec inocent de primenire

mi-a sfărâmat dorința în bucăți.

Am coborât în lumea ordinară

în care m-ai găsit așa cum sunt:

Un simplu om, iubind ce-l înconjoară,

bolnav de-a sa iubire-n amănunt.

În simplitatea mea gerentocrată

Tu ai văzut, iubire, mult mai mult

Și ai decis c-o dragoste curată

să mă salvezi de propriul meu tumult.

De ce-ai ales o simplitate vie

ce o propag în jurul meu firesc?

Îți e de-ajuns că te doresc soție,

Îți e de-ajuns ce simți, că te iubesc?

Mi-ai prezentat a lumii frumusețe,

câtă splendoare se găsește-n ”doi”.

Se-nclină Universul cu tandrețe,

iar spațiul se contractă pentru noi.

Pentru ființă ta aristrocrată

voi coborî în gropi fără de fund,

să îți aduc din noaptea-ntunecată

un antidot la ce va fi imund.

Voi naviga pe marea frământată

să îți culeg din valuri feerii

să-ți mângâie ființa minunată

și pe-nserat să-ți fie reverii.

Poteci de munți vor prinde-a mea urcare

să îți culeg al stâncilor atac

ce se aruncă-n cer provocatoare

Lumina să o prindă în cristac.

De vom fixa interna noastră vrere

în tot ce este și ce va mai fi,

vom face din necaz o mângâiere

și vom învinge negrele stihii.

Hai, să pornim, schimbând acum macazul

spre-al nostru vis comun și nepătat,

Spre-acel cămin ce ne va da Extazul

ca dar de nuntă, binecuvântat!

Cluj-Napoca, 2017.09.27